Source: https://ro.scribd.com/document/351021445/Raport-Apador-Ch-2015
Timestamp: 2020-07-05 04:15:20+00:00
Document Index: 4428182

Matched Legal Cases: ['CCR ', 'Articolul 6', 'Articolul 14', 'Articolul 6', 'CCR ', 'CCR ', 'CCR ', 'CCR ', 'CCR ']

Raport Apador Ch 2015
Raluca Andreea Labeș
salvareSalvați Raport Apador Ch 2015 pentru mai târziu
LEGE 313 Din 2009 Modif Si Compl Lg 24 Din 2007 Sp Verzi in Zone Urbane
NORMELE 19
Legea 24 2007 Spatii Verzi
Legea 165 din 2013.pdf
Protectia cosumatorului in turism
Activitatea Asociației pentru Apărarea Drepturilor Omului în România – Comitetul Helsinki
APADOR-CH, 2015 București, str. Nicolae Tonitza nr.8A (40)(21)312.45.28 office@apador.org www.apador.org
Raport 2015 | 2
Înființată în 1990, APADOR-CH a împlinit 25 de ani de când contribuie la cunoașterea și respectarea drepturilor omului în România. Asociația monitorizează în special respectarea drepturilor fundamentale pentru grupuri vulnerabile – în special persoane private de libertate – dar face demersuri și pentru informarea cetățenilor în general, cu privire la drepturile pe care le au și cum să ceară să le fie respectate.
APADOR-CH oferă consultanță persoanelor care doresc să se adreseze Curții Europene a Drepturilor Omului (CEDO) după epuizarea căilor de judecată în instanțele interne și, în anumite cazuri cu potențial strategic, din aria de interes și de expertiză a asociației, oferă și reprezentare gratuită în instanța europeană.
În același timp, asociația monitorizează activitatea instituțiilor statului și reacționează ori de câte ori există amenințări la adresa drepturilor fundamentale, prin luări de poziție publice sau prin advocacy legislativ.
Obiective strategice pentru 2015-2017:
1. Dezvoltarea unor mecanisme legale şi instituţionale eficiente de respectare a drepturilor omului;
2. Îmbunătăţirea cadrului legislativ şi a practicilor privind dreptul la liberă întrunire şi asociere, libertatea de exprimare, dreptul la viaţă privată;
3. Dezvoltarea unor practici și mecanisme instituționale pentru creșterea transparenței și bunei guvernări;
4. Luarea de poziții publice împotriva amenințărilor la adresa drepturilor omului;
5. Sesizarea autorităţilor publice şi iniţierea de litigii în cazuri de încălcări ale drepturilor omului;
6. Monitorizarea cu prioritate a:
- Abuzurilor forţelor de ordine;
- Reglementărilor şi practicilor din domeniul siguranţei naţionale cu impact asupra drepturilor omului;
- Reglementărilor şi practicilor în materia privării de libertate.
Raport 2015 | 3
Drepturile omului în România anului 2015
Considerate cele mai ample din ultima decadă, protestele care au durat câteva zile la începutul lunii noiembrie au scos în stradă zeci de mii de oameni în București și în alte orașe din țară, au dus la demisia guvernului Ponta și la numirea unui nou cabinet, format din specialiști fără apartenență politică. „Corupția ucide” a fost sloganul aflat pe buzele tuturor în acele zile, un corolar al celor două tragedii, dar și al situației socio- economice a României.
În plan legislativ a continuat odiseea „legilor Big Brother”, stimulată și de atmosfera internațională de la începutul anului, când, pe fondul atentatelor teroriste de la Paris, mai multe țări au
Raport 2015 | 4
încercat să înăsprească legislația ce prevede monitorizarea comunicațiilor. România trecuse deja prin Parlament, în 2014, Legea securității cibernetice, care încălca grav dreptul la viață privată prin legiferarea accesului discreționar al serviciilor de informații în computerele tuturor românilor. În primele luni ale lui 2015 legea a fost declarată neconstituțională, însă tentativele de legiferare în acest domeniu au continuat. APADOR-CH a monitorizat procesul și a făcut demersuri pentru contestarea prevederilor neconstituționale din aceste legi.
Raport 2015 | 5
Raport 2015 | 6
Câteva proiecte noi și unele continuate din 2014 au constituit nucleul activităților APADOR-CH în
O ipoteză de lucru izvorâtă din activitatea de 25 de ani a APADOR- CH a fost pentru prima dată probată sociologic printr-un studiu la nivel național care a arătat că 72% dintre români recunosc că nu sunt bine informați în privința drepturilor pe care le au.
Acest fapt stă la baza celui mai amplu proiect demarat în 2015, prin care ne-am propus informarea cetățenilor și furnizarea de instrumente utile pentru ca, odată informați, oamenii să știe unde și cum să-și revendice drepturile civile.
Proiectul mai vizează dezvoltarea unei rețele de 10 ONG-uri, implicate deja în protejarea drepturilor beneficiarilor lor și îmbunătățirea nivelul de cunoaștere a procedurilor CEDO pentru 50 de practicieni în drept (judecători, procurori, avocați) în privința sistemului de protecție a drepturilor omului consacrat prin Convenția Europeană a Drepturilor Omului.
În final proiectul va contribui la îmbunătățirea mecanismului de implementare a hotărârilor CEDO în România.
Ce oferă platforma www.drepturicivile.ro
Pe platforma lansată în vara lui 2015 APADOR-CH pune la dispoziție informații despre drepturile omului și cum pot fi ele revendicate în justiția internă sau la CEDO.
Informațiile sunt scrise într-un limbaj accesibil, iar meniul structurat astfel:
- Drepturile omului în instanțele naționale (proceduri juridice interne)
- Drepturile omului la CEDO (cum te adresezi CEDO; cum completezi formularele necesare, reguli, proceduri)
- Drepturile omului după CEDO (ce e de făcut după ce Curtea Europeană ți-a dat dreptate)
Un modul important al platformei este cel de consiliere online, unde cititorii primesc sfaturi juridice de la specialiștii APADOR-CH.
În 2016 se lansează secțiunea „forum” care va lărgi aria subiectelor. Forumul va fi accesibil tuturor celor interesați de problematica drepturilor omului.
Raport 2015 | 7
Societatea civilă implicată în eficientizarea Consiliului Național pentru Combaterea Discriminării
După aventura numirii unui reprezentant al societății civile în CNI, care s-a încheiat cu un succes neașteptat, am încercat să replicăm rețeta și la Consiliul Național pentru Combaterea Discriminării (CNCD). Nu am reușit decât să demonstrăm că poți fi discriminat chiar și în procesul
de numire în
Toți cei patru candidați (foto) ai societății civile au fost respinși de comisiile din parlament din cauza lipsei susținerii politice.
În paralel, a continuat derularea proiectului „Societatea civilă implicată în eficientizarea Consiliului
Național de Integritate”, încununat de alegerea în funcția de președinte CNI a lui Ciprian Ciucu,
reprezentantul societății civile.
După încheierea proiectului, APADOR-CH a continuat monitorizarea activității CNI și derularea
concursului pentru șefia Agenției Naționale de Integritate.
Împreună cu ActiveWatch și ANBCC am demarat un proiect menit să eficientizeze activitatea instituției Avocatului Poporului, prin crearea unei rețele de organizații care să monitorizeze permanent activitatea instituției și să impulsioneze cetățenii să se adreseze Avocatului Poporului, ori de câte ori consideră că le
sunt încălcate drepturile.
Faptul că Avocatul Poporului este numit politic îi restrânge independența și îl face mai sensibil la voința Parlamentului și mai puțin la cerințele cetățenilor pe care ar trebui să-i apere de abuzurile statului. Acest
lucru s-a văzut în activitatea scăzută a instituției, atât ca volum cât și ca impact.
Sesizat de 241 de ori, Avocatul Poporului a ridicat numai 6 excepții de neconstituționalitate în
CCR. În plus, chiar și în acele puține cazuri în care a dispus anchete și a făcut recomandări, AVP a fost
lipsit de posibilitatea și voința de a urmări implementarea acestora.
Conform sondajului organizat de IRES, 53% dintre români au puțină și foarte puțină încredere în
această instituție.
Raport 2015 | 8
Evenimentele de stradă de la finalul anului 2015 au contribuit la o deschidere mai mare și dinspre Avocatul Poporului spre societatea civilă, astfel încât șansele de succes ale acestui proiect, care va
continua și în 2016, sunt sporite.
Ce i-am cerut Avocatului Poporului în 2015
12 ONG-uri vor demisia premierului Ponta și îi cer Avocatului Poporului să conteste la Curtea Constituțională
cele 26 de ordonanțe ascunse într-una singură
APADOR-CH cere Avocatului Poporului să atace la Curtea Constituțională legea care permite parlamentarilor
să jongleze cu ridicarea imunității
APADOR-CH i-a cerut azi Avocatului Poporului să sesizeze Curtea Constituțională în privința articolului 24
din Legea 96/2006, invocată de senatori pentru a justifica lipsa voturilor necesare pentru ridicarea imunității
parlamentarului Dan Șova.
După ce a sesizat Avocatul Poporului în aceeași chestiune, APADOR-CH a ales procedura amicus curiae la
CCR pentru a aduce argumente suplimentare cu privire la solicitarea președintelui României, de punere în
concordanță cu Constituția a Legii 96/2006 și a Regulamentului Senatului.
Raport 2015 | 9
Numai 14 din 3034 de plângeri penale făcute de cetățeni, referitoare la abuzuri ale forțelor de ordine, au ajuns în fața instanțelor de judecată, în perioada 2012-2014. În aceeași perioadă IGPR a primit 3301 plângeri privind comportamentul abuziv/brutal al polițiștilor, și doar 47 dintre acestea, adică aproximativ una din 70, s-au soldat cu sancțiuni disciplinare.
- Când polițiștii te conduc la secție și-ți spun că ai căzut pe
scări – cazul Florin Micu (foto)
- Situația din Racoș, Brașov, unde o comunitate întreagă se
plânge că e hărțuită de polițiștii agresivi
Acestea au fost rezultatele studiului național făcut de APADOR-CH în cadrul proiectului „Cu ochii pe abuzurile poliției” derulat între 2014-2015.
În pofida numeroaselor condamnări ale statului român la CEDO, pentru tratamentele inumane la care au fost supuși cetățeni români din partea organelor de ordine, fenomenul abuzurilor polițiștilor a luat amploare în loc să scadă.
Monitorizarea acestor abuzuri a fost o activitate constantă a APADOR-CH în cei 25 de ani de existență, iar în 2015 asociația a continuat să ofere consiliere juridică persoanelor agresate de poliție – ca un element de culoare, oamenii au ajuns la sediul organizației căutând pe Google „ce faci când te bate poliția” – și a documentat câteva cazuri individuale sau colective:
Pentru mai buna informare a cetățenilor
despre ce drepturi au atunci când se
întâlnesc cu poliția, APADOR-CH a editat
flyere de dimensiunea buletinului de
identitate, tocmai bune de purtat lângă
actul pe care poliția îl cere când te
legitimează.
Raport 2015 | 10
Raportorul ONU, după vizita făcută în 2015 în România, a vorbit despre chestiunea interacțiunii
de multe ori contondente între cetățeni și poliție și modul în care autoritățile române se fac că
rezolvă plângerile înregistrate la adresa polițiștilor agresivi.
Abuzurile forțelor de ordine sunt menționate și în Raportul SUA privind respectarea drepturilor
omului în România, citând în câteva rânduri din rapoartele întocmite de APADOR-CH, pe tema
condițiilor din penitenciare și aresturi sau pe diverse cazuri de abuzuri ale forțelor de ordine
Cursuri de pregătire pentru avocați
Sub coordonarea Fair Trials International, în perioada mai 2014 – aprilie 2016, APADOR-CH derulează proiectul Practitioner training on Roadmap Directive care își propune să contribuie la o mai bună informare a avocaților cu privire la directivele Uniunii Europene prin care se stabilesc drepturile procedurale ale inculpatului.
Într-un alt proiect, APADOR-CH a contribuit la un studiu european privind arestul preventiv și alternativele sale. Studiul își propune să contribuie la o mai largă înțelegere a modului în care arestul preventiv este folosit în Uniunea Europeană, a motivelor pentru care această măsură este folosită precum și cât de mult se folosesc măsuri alternative la arestul preventiv.
În calitate de membră a Coaliției Antidiscriminare, APADOR-CH implementează din vara anului 2014
proiectul Acces la Justiție și Remedii Adecvate pentru Persoanele care sunt Victime ale Discriminării,
coordonat de asociația ACCEPT. Scopul proiectului este creșterea accesului la justiție și oferirea de
remedii active pentru persoanele expuse la discriminare.
Avocații APADOR-CH acordă consultanță persoanelor discriminate.
APADOR-CH, împreună cu alte 16 organizații ale societății civile, a inițiat în 2014 campania „Politică fără bariere”, cu scopul de a modifica legislația electorală în sensul liberalizării accesului cetățenilor în politică. Proiectul a continuat și în 2015 – citiți desfășurătorul demersurilor.
Raport 2015 | 11
APADOR-CH oferă gratuit consultanță persoanelor care doresc să se adreseze CEDO după epuizarea căilor de judecată în instanțele interne. Organizația decide preluarea anumitor cazuri cu potențial strategic, din aria sa de interes și de expertiză și desemnează un avocat din partea asociației care să reprezinte reclamantul în fața CEDO.
În 2015 asociația a acordat gratuit peste
200 de consultații juridice, atât la sediul
APADOR-CH cât și prin telefon.
Cazuri câștigate la CEDO în 2015
Avocații APADOR-CH au în portofoliu mai multe procese aflate în diverse stadii la CEDO, reprezentând spețe strategice pentru obiectivele organizației. Mai jos găsiți o listă numai cu cele câștigate în 2015:
 Cazul Marinescu – Șerban Marinescu a fost agresat în iunie 2007 de trei polițiști de la Secția 22 din București, când a vrut să facă o plângere contra unui taximetrist. Timp de opt ani niciun procuror nu a reușit să-i găsească vinovați pe cei trei care continuă să profeseze ca apărători ai legii și ordinii în România. CEDO i-a făcut dreptate.
Raport 2015 | 12
Cazul Șerban Marinescu vs. România a ajuns la CEDO în 2013, după ce în țară plângerea celui agresat de poliție a fost pasată de patru ori între parchet și tribunale. Marinescu a fost reprezentat de avocata APADOR-CH Nicoleta Popescu.
 Cazul Doiciu - Anca Cătălina Doiciu a fost bătută de un polițist, la Predeal, în ianuarie 2001. Cazul a trenat în România timp de 7 ani și s-a încheiat cu achitarea polițistului, pe motiv că ar fi fost provocat de femeia bătută. Polițistul a fost și avansat în funcție câțiva ani mai târziu. Cauza a ajuns la CEDO în 2008, fiind reprezentată de avocatul APADOR-CH, Diana Olivia Hatneanu
 Cazul Garcea – CEDO a condamnat România în cazul Ionel Garcea, un deținut care a murit în penitenciar în 2007, și pentru moartea căruia nu s-a făcut o anchetă efectivă. Cazul lui Garcea, care nu avea rude, a fost susținut atât în instanțele interne cât și la CEDO de APADOR- CH, care a stabilit astfel o premieră pentru România – CEDO a admis că un ONG poate formula plângeri la Curte în numele unei persoane decedate, atunci când este vorba despre o culpă a statului, dacă între respectivul ONG și decedat au existat relații de colaborare anterioare – ceea ce a fost și cazul APADOR-CH-Garcea.
 Cazul Parohia greco-catolica Sisești - CEDO a condamnat România pentru durata excesivă a procedurilor judiciare, întrucât parohia a fost nevoita sa inițieze mai multe procese, cu o durată totală de 7 ani și 7 luni, pentru a obține restituirea imobilelor confiscate în perioada comunistă.
 Cazul Parohiei Greco-catolice Lupeni ajunge la Marea Cameră a CEDO - Marea Cameră a CEDO va analiza cazul Parohia Greco-catolică Lupeni și alții contra României (76943/11), în care sunt revendicate proprietăți care au aparținut parohiilor greco-catolice Lupeni și Lugoj și nu au fost retrocedate după 1989. S-a ajuns la această etapă după ce CEDO a decis, în mai 2015, că statul român nu a încălcat Articolul 6 § 1 din Conventia Europeana a Drepturilor Omului privind dreptul la un proces echitabil şi nici Articolul 14 privind discriminarea, admiţând însă o încălcare a Articolul 6 § 1 în ceea ce priveşte durata procedurilor legale.
Ca și la CEDO, APADOR-CH reprezintă gratuit în instanțele naționale diverse cazuri strategice, iar în funcție de modul de soluționare pe plan intern și de decizia petenților, asociația continuă demersurile la CEDO. În 2015, avocații APADOR-CH au câștigat următoarele procese în instanțele interne:
Cazul Marian Ivan contra Jandarmeriei – Marian Ivan, liderul OPTAR – Organizatia pentru Promovarea Transportului Alternativ în România – a câștigat definitiv procesul cu Jandarmeria care-l amendase cu 5000 de lei, pentru organizarea unui marș al bicicliștilor anunțat doar la Primărie, nu și la
Raport 2015 | 13
Jandarmerie. La 24 noiembrie 2015, Tribunalul București a respins apelul făcut de Jandarmerie și a menținut decizia de fond a instanței, dată în noiembrie 2014. Aceasta anula procesul verbal și îl exonera pe petent de la plata amenzii. Marian Ivan a fost consiliat și reprezentat în instanță de avocatul APADOR-CH Nicoleta Popescu.
Cazurile Bumbeș și Crăciun contra Jandarmeriei – Claudiu Crăciun și Mihai Bumbeș sunt două figuri cunoscute ale societății civile, adesea identificate de jandarmi ca organizatori ai protestelor de stradă. Această notorietate, de „suspecți de serviciu”, se concretizează de multe ori în amenzi contravenționale, deși uneori cei doi nici nu participă la proteste. Mai multe procese verbale de contraveție întocmite de Jandarmerie pe numele celor doi fac obiectul unor procese în instanțele naționale, în care reprezentarea este asigurată de APADOR-CH prin avocatul Diana Hatneanu. Acestea se înscriu în preocuparea asociației pentru garantarea dreptului la asociere și protest. Unele procese au fost pierdute, altele se află în divese stadii pe rol, iar unul a ajuns deja la CEDO.
În 2015 au fost câștigate numai două:
- Anularea unei amenzi pentru că Mihai Bumbeș ar fi participat în 2013 la un protest în fața Curții Constituționale a României;
- Anularea unei amenzi pentru participarea, în 2014, la un protest în fața sediului SRI, în cadrul căruia Mihai Bumbeș împreună cu Miliția Spirituală a citit fragmente din cartea 1984, ca reacție față de adoptarea Legilor Big Brother.
Raport 2015 | 14
Big Brother APADOR-CH împreună cu mai multe organizații neguvernamentale au cerut permanent dezbateri publice reale înainte de adoptarea legilor privind securitatea cibernetică și monitorizarea comunicațiilor. În 2015, chiar și după ce CCR a invalidat, pentru a patra oară, tentativele de legiferare în stil Big Brother, Președinția și partidele parlamentare au continuat să refuze să-și respecte promisiunile de transparență. Legile au avut un parcurs ciclic între Parlament și CCR ca și în anii trecuți (cu click pe fiecare dreptunghi în parte ajungeți la demersurile făcute de APADOR-CH în respectiva chestiune):
întoarce pe ușa din dos
CCR declară legea securității cibernetice neconstituțională
Raport 2015 | 15
Contestarea ordonanțelor de urgență APADOR-CH are un istoric șir de ordonanțe de urgență neurgente, pentru care a cerut AVP să sesizeze CCR. În încercarea de a opri moda guvernării prin ordonanțe, APADOR-CH a recurs și în 2015 la sesizări către Avocatul Poporului și amicus curie către Curtea Constituțională.
CCR decide că o ordonanță e neconstituțională dacă nu e urgentă – „Cu privire la urgenţa reglementării, Curtea a reţinut că legiferarea operativă a remedierii unor disfuncționalități sau perfecţionarea
cadrului legislativ se putea realiza pe calea procedurii obişnuite de legiferare, şi nu prin ordonanţă de urgenţă, astfel că motivarea urgenţei adoptării actului normativ este una formală.” – a decis CCR în
Proiectul Legii Dragnea – o lipsă cronică de înțelegere a fenomenului discriminării - Solicităm Camerei Deputaților să respingă proiectul de lege privind defăimarea socială, inițiat de liderul PSD, Liviu Dragnea și adoptat cu o suprinzătoare rapiditate de Senat.
Parlamentarii vor închisoare pentru cine nu pare suficient de patriot - 3 ani de închisoare pentru cei care vor fi considerați de procurori şi judecători că exprimă lipsă de respect, faţă de steag, imn sau demnitari.
Raport 2015 | 16
Lansarea platformei www.drepturicivile.ro precum și câteva din proiectele derulate în 2015 au îmbogățit „colecția” de informații utile puse la dispoziția cetățenilor, pe diverse teme:
- Codul rutier al drepturilor civile – o colecție de desene prin care 26 dintre drepturile fundamentale ale omului au fost reprezentate ca semne de circulație, de artista Carmen Nistor. Oamenii le pot înțelege și reține astfel mai ușor dacă sunt desenate.
- Ce faci dacă te întâlnești cu poliția - Câteva sfaturi utile puse într-un flyer.
- Cum folosești deștept Legea 544/2001 ca să obții informații publice - cum faci o cerere pentru a obține informații publice de la autorități.
- Cum te adresezi Curții Europene pentru Drepturile Omului - instrucțiuni de completare a formularului pentru CEDO.
- Drepturi civile – un site pe care se găsesc toate informațiile utile de care aveți nevoie ca să vă adresați instanțelor naționale, autorităților sau CEDO
Raport 2015 | 17
CNI sub președinția societății civile: Se caută un președinte integru pentru ANI
CNI a organizat în 2015 un proces de selecție pentru numirea unui nou șef la ANI. Procedura, criteriile și etapele au fost urmărite de APADOR-CH.
În 2014 au fost deschise 28 de dosare ce privesc fapte de natură penală comise de polițiști ai Secției 10. Aceste fapte vizează „purtare abuzivă” și „abuz în serviciu”. La solicitarea APADOR-CH, Avocatul Poporului a vizitat Secția 10 și a constatat pe propria piele comportamentul polițiștilor.
În 2014 nu s-a tipărit niciun timbru fiscal în România, deoarece Poșta Română nu a solicitat acest lucru de la ANAF. APADOR-CH a aflat de ce.
Sentința nu e definitivă, polițiștii sunt în continuare pe funcții, în timp ce victima a rămas invalidă pe viață, nefiind capabilă să mai muncească fizic ca să se întrețină – o evoluție rapidă a cazului Cucăilă din Târgu Jiu.
Raport 2015 | 18
Ziua Internațională a Drepturilor Omului – 10 decembrie
Cu ocazia Zilei Internaționale a Drepturilor Omului, împreună cu agenția Rogalski& Damaschin, am provocat zece bloggeri să scrie despre cum ar fi lumea sau viața lor dacă un anume drept nu ar exista. Iată ce a ieșit:
Cazul Colectiv În urma incendiului din clubul Colectiv, APADOR-CH a făcut câteva demersuri pentru impulsionarea autorităților să acționeze alert și profesionist în sprijinul victimelor și a trimis solicitări către autoritățile locale și naționale pentru obținerea unor informații publice care să contureze situația în care se află sistemul medical (în urma incendiului au apărut în spațiul public multe informații contradictorii pe această temă). Rezultatele vor fi făcute publice după centralizare.
Raport 2015 | 19
Lipsa dumneavoastră de reacție echivalează cu premeditarea. Dacă nu cereți ajutor extern în mod răspicat, acum, numărul victimelor va crește considerabil în următoarele zile.
Deoarece consultările de până acum cu societatea civilă au fost doar de formă, și ați preferat să nu țineți cont de părerile noastre, de data asta noi nu mai onorăm invitația la Cotroceni.
În 2015 APADOR-CH a continuat să folosească instrumente video pentru transmiterea mai eficientă a unor mesaje publice.
SRI vrea să ne „repare” computerele cu forța – făcut cu ocazia dezbaterilor din Comisia de IT a Senatului despre Legea securității cibernetice a fost clipul cel mai accesat din istoricul video APADOR- CH. Filmul arată cum intenționeaază Serviciul Român de Informații să reglementeze Internetul în România și să monitorizeze tot ce fac cetățenii online, sub pretextul asigurării securității cibernetice naționale.
Ce condiții trebuie să îndeplinească noul șef al ANI – o declarație a președintelui CNI, Ciprian Ciucu, despre procedura de selecție a noii conduceri ANI.
Audierile candidaților pentru Consiliul director al CNCD - Parlamentul României 2015 - La 24 martie, Comisiile reunite ale Camerei Deputaților și Senatului au organizat audierea celor 17 candidați pentru un mandat de membru în Colegiul Director al Consiliului Național pentru Combaterea Discriminării. Audierile și votul au fost un simulacru, în final aleși au fost tot vechii membri ai CNCD.
Daniela Tarău a făcut pușcărie nevinovată - Daniela Tarău a făcut pușcărie, nevinovată, ca urmare a unui lanț de erori judiciare deschis în 2000 de o anchetă a procurorului Cristian Panait. După 15 ani de procese, la CEDO și în țară, a obținut recunoașterea erorii judiciare. Azi își dă doctoratul în sistemul penitenciar românesc la Academia de Poliție
Despre CEDO pentru practicieni juriști – Curs gratuit oferit de APADOR-CH pentru familiarizarea cu practicile CEDO – transmis în direct timp de două zile, în cadrul proiectului „Cunoaște-ți și revendică-ți drepturile”.
Și amendă și bătaie - Comunitatea de romi din Racoș, Brașov, reclamă bătăile polițiștilor și lipsa de reacție a autorităților județene.
Raport 2015 | 20
Începând cu 2014 APADOR-CH are un blog de organizație pe platforma Adevărul. Pe blog scriu săptămânal
opinii și informații utile membrii și staff-ul APADOR-CH
Toate textele publicate sunt aici
Raport 2015 | 21
Raport 2015 | 22
Mai multe ONG-uri sustin ca Oficiul National pentru Jocuri de Noroc si-a luat rolul de cenzor al site- urilor web pe care utilizatorii romani le pot accesa
Mai mulți cetățeni de etnie romă din Brașov susțin că sunt abuzați în mod repetat de poliția locală:
Oamenii legii sunt acuzați că în ultimii trei ani ar fi bătut mai mult de 40 de cetățeni
Raport 2015 | 23
Raport 2015 | 24
Victor Ponta este acuzat ca a comis un “abuz fara precedent”. A fost sesizat si Avocatul Poporului!
Legea “Big Brother”, repusă pe agenda Guvernului. Voci din societatea civilă apără viaţa privată
Raport 2015 | 25
În 2015, activitatea APADOR-CH a fost susținută financiar de:
• Fundația pentru Dezvoltarea Societății Civile prin Fondul pentru Inovare Civică
• Granturile SEE 2009 – 2014, în cadrul Fondului ONG în România administrat de Fundația pentru Dezvoltarea Societății Civile
• Open Society Intitute’s Human Rights and Governance Programme
• Open Society Institute for Europe
Colaboratori/voluntari
• Mihnea Ciulei
• Wanda Hutira
• Bogdan Ion
• Marie-Christine Mircea
• Cosmin Pojoranu
• Alexandra Savencu
• Dragoș Smărăndescu
• Ernst & Young Assurance Services SRL - auditor pro bono
• Rogalski Damaschin
APADOR-CH, siteul oficial CEDO, Darren Heath, Dollores Benezic
Mai multe de la Raluca Andreea Labeș
Nemesu Luigi